Lohefilm muidugi saadi, nagu ka muid väärt asju. Minagi sain kaks raamatut ja kommi, kuigi Kõrrekesega võrreldes pole ma muidugi nii tänuväärt pakisaaja. Kõrreke on jõudnud juba läbi nii sünnipäevaks kui ka jõuluks saadud raamatud. Õnneks on koolijõulupaki sisaldis veel lugemata, ja raamatukogu tehakse kah homme jälle lahti. Mina olen samuti alustanud rohelisekaanelise Viivi Luigega, aga Luik on kuidagi hirmus tõsine. (Niigi on külm - nii et pooleliolev Dickens läheb kuidagi libedamalt.)